Bfn-sakeman vandag in hof oor geslagsdele in vrieskasPeter Frederiksen (Foto verskaf deur die Valke) Peter Frederiksen (63) sal na verwagting om borgtog aansoek doen. Hy is aangekla van seksuele mishandeling, intimidasie en die oortreding van Suid-Afrikaanse mediese wette. Frederiksen is by sy huis in Langenhovenpark in hegtenis geneem, nadat sy vrou die owerhede in kennis gestel het. Die polisie het ook beslag gelê op ‘n verskeidenheid toerusting, waaronder tange, skalpels en verdoofmiddels, asook foto’s van vroue se geslagsdele. Daar word geglo dat hy sy slagoffers onder verdowing geplaas het voordat hy op hulle geopereer het. Die saak het reeds internasionale mediadekking gekry en die polisie het ŉ beroep op slagoffers gedoen om na vore te kom. Frederiksen besit glo ‘n vuurwapenwinkel in Bloemfontein en bly al sedert 2006 in Suid-Afrika. Lees alle vorige berigte oor die saak op Maroela Media.